stanford-oval/wikipedia huggingface dataset:
World War 3 (1998)

| World War 3 (1998)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WCW
מותג(ים): WCW nWo
תאריך: 22 בנובמבר 1998
עיר: אובורן הילס, מישיגן
אולם: הפאלאס של אובורן הילס
מספר צופים: 17,670
סיסמה פרסומית: .60 Men. 3 Rings. 1 Survivor
סדרת אירועי שלם וצפה של ה-WCW
| האלווין האבוק | World War 3 (1998) | סטארקייד |
סדרת אירועי World War 3
| 1997 | World War 3 (1998) | אחרון |
(1998) World War 3 היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-22 בנובמבר 1998, בהפאלאס של אובורן הילס שבאובורן הילס, מישיגן. האירוע היה האירוע הרביעי והאחרון בסדרת אירועי World War 3. אירוע זה היה האירוע הראשון שבו קרב הבאטל רויאל המסורתי World War 3 לא שימש כקרב המרכזי.
שמונה קרבות התנהלו באירוע. בקרב המרכזי, דיאמונד דאלאס פייג' ניצח את ברט הארט ושמר על אליפות ארצות הברית במשקל כבד של WCW. עוד ברשימת הקרבות, קווין נאש ניצח בקרב הבאטל רויאל World War 3 וכתוצאה מכך קיבל הזדמנות להתחרות על אליפות העולם במשקל כבד של WCW באירוע הבא, סטארקייד.
עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.
אירוע

| --- | --- |

תפקיד:: שם:
צוות השידור: טוני שאבוני
צוות השידור: בובי הינן
צוות השידור: מייק טניי
מראיין: ג'ין אוקרלנד
כרוזים: דייוויד פנזר
כרוזים: מייקל באפר
שופטים: רנדי אנדרסון
שופטים: מיקי הנסון
הקרב בין קווין נאש לסקוט הול בוטל לאחר שאריק בישוף הגיע והורה לווינסנט, סקוט נורטון, הענק, סטיבי ריי ובריאן אדמס לתקוף את הול. בעקבות זאת, נאש הגיע וסייע להול בהדיפתם. בקרב "World War 3", שהוא בעצם קרב באטל רויאל המורכב מ-60 משתתפים, המתפרסים על פני שלוש זירות, נאש ניצח לאחר שהדיח אחרון את לקס לוגר וכתוצאה מכך הוא קיבל הזדמנות להתחרות על אליפות העולם במשקל כבד של WCW באירוע הבא, סטארקייד.
תוצאות

| מס' | תוצאות | התניות | זמן |
| --- | --- | --- | --- |
| 1 | ראת' ניצח את גליישר | קרב יחידים | 08:22 |
| 2 | סטיבי ריי (עם וינסנט) ניצח את קונאן בפסילה | קרב יחידים | 06:55 |
| 3 | ארנסט מילר וסוני אונו ניצחו את פרי סאטורן וקאז הייאשי | קרב זוגות | 08:04 |
| 4 | בילי קידמן ניצח את חובנטוד גררה (א) | קרב יחידים על אליפות ה-WCW במשקל בינוני | 15:27 |
| 5 | ריק סטיינר נגד סקוט סטיינר (עם באף באגוול) הסתיים ללא הכרעה | קרב יחידים | - |
| 6 | כריס ג'ריקו (א) (עם ראלפוס) ניצח את בובי דאנקם ג'וניור | קרב יחידים על אליפות הטלוויזיה העולמית של WCW | 13:19 |
| 7 | קווין נאש ניצח לאחר שהדיח אחרון את לקס לוגר | קרב World War 3 של 60 משתתפים אשר קבע את הטוען לכתר לאליפות העולם במשקל כבד של WCW | 22:33 |
| 8 | דיאמונד דאלאס פייג' (א) ניצח את ברט הארט | קרב יחידים על אליפות ארצות הברית במשקל כבד של WCW | 18:31 |
(א) - מתייחס למתאבק/מתאבקים שהגיעו לקרב כאלוף/אלופים
↑  משתתפים אחרים בקרב היו: כריס  אדמס, כריס בנואה, בובי בלייז, סיקלופיי, דמיאן, אל דאנדי, בארי דארסו, הדיסייפל, דיסקו אינפרנו, בובי דאנקם ג'וניור, בובי איטון, מייק אנוס, סקוט הול, הקטור גארזה, הענק, גליישר, חובנטוד גררה, צ'אבו גררו ג'וניור, אדי גררו, האמר, קני קאוס, קאז הייאשי, הוראס הוגאן, פרינס איוקייה, כריס ג'ריקו, קניון, בילי קידמן, קונאן, לני ליין, לקס לוגר, ליזמארק ג'וניור, לודי, דין מלנקו, סטיב מקמייקל, ארנסט מילר, צ'יפ מינטון, ריי מיסטריו ג'וניור, סקוט נורטון, לה פארקה, הסמל באדי לי פרקר, פסייכוסיס, סקוט פאצקי, סטיבי ריי, הרנגייד, סקוטי ריגס, פרי סאטורן, סילבר קינג, נורמן סמיילי, סקוט סטיינר, סופר קאלו, ג'וני סווינגר, בוקר טי, טוקיו מגנום, וילאנו 5, וינסנט, קנדל ווינדהאם, ראת' ואלכס רייט.
הערות שוליים

1 2 3 4 5 6 7 8  תוצאות אירועי World War 3
21 הבעיות ה-NP שלמות של קארפ

במדעי המחשב, 21 הבעיות ה-NP שלמות של קארפ הן רשימה של 21 בעיות שהציג ריצ'רד קארפ במאמרו משנת 1972, reducibility among combinatorial prolems. המאמר הגיע מעט אחרי פרסום משפט קוק לוין, בו הוכח שבעיית הספיקות קשה לפחות כמו כל בעיה אחרת בNP. במאמר הציג קארפ את המושג NP שלמות, והראה על 21 בעיות שהן NP שלמות. מאז הוכחו עוד אלפי בעיות כ-NP שלמות, והשאלה האם P=NP (שהוצגה גם היא במאמר) הפכה לאחת השאלות הפתוחות המרכזיות במדעי המחשב.
הבעיות

להלן הרשימה של 21 הבעיות. בכל בעיה מוצגת בקצרה הרדוקציה שהציג קארפ: פונקציה מבעיה NP שלמה אחרת אליה, שמוכיחה שהיא קשה לפחות כמוה.
למשל, תכנון ליניארי בשלמים קשה לפחות כמו בעיית הספיקות, כי לו הייתה דרך מהירה לפתור את בעיית הספיקות, ניתן היה להפעיל את הרדוקציה, לפתור בדרך מהירה את בעיית התכנון ליניארי בשלמים, ולקבל פתרון גם לבעיית הספיקות.
הבעיות > בעיית הספיקות

בהינתן פסוק בצורת CNF, כלומר אוסף פסוקיות עם סימני או בתוכן וסימני וגם ביניהן, האם יש השמה שתספק את כולן?
בעיה זו הוכחה על ידי קוק כ-NP שלמה.
הבעיות > תכנון ליניארי בשלמים

בהינתן אוסף משתנים עם אילוצים ליניאריים עליהם, האם יש לה פתרון עם ערכים בוליאניים (0 או 1)?
למעשה מדובר בבעיה חלשה יותר מבעיית תכנון ליניארי רגילה, שדורשת למקסם פונקציה ליניארית כלשהי.
רדוקציה: מבעיית הספיקות. מחליפים כל פסוקית באי-שוויון, שבו ליטרל מוחלף במשתנה  x, ושלילת הליטרל - בביטוי  1-x. סכום משתנים אלה לפחות 1. כך השמה מספקת תוחלף בהשמה של 1 למשתנים שהם T, ו-0 למשתנים שהם F.
הבעיות > בעיית הקליקה

בהינתן גרף G ומספר k, האם יש בגרף קליקה בגודל k?
רדוקציה: מבעיית הספיקות. מחליפים כל זוג של (ליטרל, פסוקית שהוא מופיע בה) בקודקוד, ומחברים קודקודים אם אין ביניהם סתירה. K הוא מספר הפסוקיות. כך השמה מספקת תוחלף בקליקה שבה לכל פסוקית נבחר ליטרל שמקבל בה T.
הבעיות > בעיית אריזת הקבוצות

בהינתן משפחת קבוצות S ומספר l, האם יש במשפחה l קבוצות זרות בזוגות?
רדוקציה: מבעיית הקליקה. לכל קודקוד בגרף המקורי, יוצרים את קבוצת הקשתות שנוגעות בו בגרף המשלים. כך קליקה תוחלף בקבוצת הקבוצות שמיוצגות על ידי קודקודיה.
הבעיות > בעיית כיסוי קודקודים

בהינתן גרף G ומספר l, האם יש קבוצת קודקודים שגודלה לכל היותר l כך שכל קשת נוגעת בקודקוד מהקבוצה?
רדוקציה: מבעיית הקליקה. הגרף נלקח להיות הגרף המשלים, והמספר k - מספר הקודקודים בגרף פחות המספר המקורי. כך המשלים של קליקה יהיה כיסוי קודקודים בגרף החדש.
הבעיות > בעיית כיסוי הקבוצות

בהינתן משפחת קבוצות S ומספר k, האם יש במשפחה k קבוצות שאיחודן שווה לאיחוד הקבוצות?
רדוקציה: מבעיית כיסוי קודקודים. האלמנטים הם קשתות, והקבוצות הן: לכל קודקוד v בגרף המקורי, תהיה קבוצה שהיא קבוצת כל הקשתות שנוגעות בקודקוד הזה. כך כיסוי יוחלף בקבוצת הקבוצות שמיוצגות על ידי קודקודיו.
הבעיות > feedback node set

בהינתן גרף מכוון H ומספר k, האם יש קבוצת קודקודים בגודל k כך שכל מעגל עובר בקודקוד מהקבוצה?
רדוקציה: מבעיית כיסוי קודקודים. הופכים כל קשת בגרף המקורי (הלא מכוון) לשתי קשתות, אחת בכל כיוון. כך כיסוי יהפוך לקבוצת feedback.
הבעיות > feedback arc set

בהינתן גרף מכוון H ומספר k, האם יש קבוצת קשתות בגודל k כך שכל מעגל עובר בקשת מהקבוצה?
רדוקציה: מבעיית כיסוי קודוקדים. יוצרים שני עותקים של הגרף, מוסיפים קשתות לכל קודקוד מהעותק הראשון שלו לשני, ולכל קשת בגרף המקורי - קשת
מהעותק השני לראשון. כך כיסוי יהפוך לקבוצת קשתות (מקודקוד שבכיסוי לקודקוד המתאים בעותק השני).
הבעיות > מעגל המילטוני מכוון

בהינתן גרף מכוון, האם יש בו מעגל שעובר בכל הקודקודים?
רדוקציה: מבעיית כיסוי קודקודים. בונים כמה עותקים של הגרף, שמחוברים דרך k קודקודים חדשים, בצורה כזאת שהדרך היחידה למעגל המילטוני תהיה אם נגיע לקודקודים החדשים הללו דרך קודקודים שמהווים כיסוי.
הבעיות > מעגל המילטוני לא מכוון

בהינתן גרף לא מכוון, האם יש בו מעגל שעובר בכל הקודקודים?
רדוקציה: ממעגל המילטוני מכוון. יוצרים שלושה עותקים של הגרף, מחברים לכל קודקוד את הקודקודים המתאימים בין העותק הראשון לשני ובין השני לשלישי, ועבור כל קשת - קשת מתאימה מהעותק השלישי לראשון. כך מעגל המילטוני מכוון יהפוך למעגל שכולל את אותן קשתות מהעותק השלישי לראשון, ושאר הקשתות - זהות.
הבעיות > 3SAT

בהינתן פסוק CNF שבכל פסוקית בו יש עד שלושה ליטרלים, האם הוא ספיק?
רדוקציה: מבעיית הספיקות. כל עוד הבעיה איננה 3CNF, מוסיפים משתנה חדש ובעזרתו מפצלים את אחת הפסוקיות לפסוקית עם 3 משתנים ועוד פסוקית עם פחות משתנים מהמקורית, וכן עוד פסוקיות שמבטיחות שהפסוק החדש יהיה ספיק אם ורק אם המקורי ספיק. כיוון שבפעולה זו הורדנו ב-1 את כמות המשתנים מאחת הפסוקיות, אפשר להמשיך עד שמקבלים בעיית 3SAT.
הבעיות > מספר כרומטי

בהינתן גרף G ומספר k, האם אפשר לצבוע את הקודקודים ב-k צבעים כך שאף קשת לא תחבר קודקודים מאותו הצבע? 

(זה היה הנוסח המקורי; היום ידוע שהבעיה NP שלמה גם ל-k קבוע, אם k>2).
רדוקציה: מ3SAT. יוצרים קודקודים מהמשתנים ומהפסוקיות ומחברים אותם כך שכל משתנה חייב להיצבע בצבע הפסוקית בה הוא מקבל T.
הבעיות > כיסוי קליקות

בהינתן גרף G ומספר l, האם ניתן למצוא l קליקות שאיחודן מכסה את כל הגרף?
רדוקציה: מבעיית המספר הכרומטי. לוקחים את הגרף המשלים, המספר נשאר זהה. כך קבוצת הקודקודים שהייתה צבועה בצבע מסוים הופכת לקליקה בגרף החדש.
הבעיות > כיסוי מדויק

בהינתן משפחת קבוצות, האם קיימות מתוכן קבוצות זרות בזוגות שאיחודן שווה לאיחוד כל המשפחה?
רדוקציה: מבעיית המספר הכרומטי. כל אלמנט יהיה קודקוד, קשת, או שלישייה של (קודקוד, קשת, צבע) אם הקודקוד נוגע בקשת. הקבוצות יהיו: קודקוד יחד עם קשת וצבע (עבור כל צבע), וקשת יחד עם שני קודקודיה ושני צבעים שונים (עבור כל שני צבעים שונים). כך צביעה חוקית הופכת לכיסוי מדויק שכולל לכל קודקוד את הקבוצה שכוללת את הצבע שהוא נצבע בו, ולכל קשת - את הצבעים של קודקדיה.
הבעיות > hitting set

בהינתן משפחת קבוצות, האם קיימת קבוצה שנחתכת עם כל אחת מהן בדיוק באיבר אחד?
רדוקציה: מבעיית הכיסוי המדויק. האלמנטים הם הקבוצות בבעיית המקורית; לכל אלמנט בבעיה המקורית, מסתכלים על קבוצת כל הקבוצות שהכילו אותו, וכך מקבלים את משפחת הקבוצות. כך הכיסוי המדויק הופך ל-hitting set.
הבעיות > בעיית העץ של שטיינר

בהינתן גרף G עם משקלים על הקשתות, קבוצת קודקודים N ומספר טבעי k, האם יש ל-G תת-עץ שמכיל את כל קודקודי N?
רדוקציה: מבעיית הכיסוי המדויק. קודקודי הגרף החדש הם האלמנטים בבעיה המקורית, הקבוצות, וקודקוד חדש. יש קשת מאלמנט לקבוצה אם הוא נמצא בה (במשקל 0), ומהקודקוד החדש לכל קבוצה (במשקל שהוא גודל הקבוצה). הקבוצה N היא האלמנטים והקודקוד החדש, k הוא מספר האלמנטים. כך כיסוי מדויק הופך לעץ בו הקודקוד החדש מתחבר לקבוצות בכיסוי המדויק, והן מתחברות לכל הקודקודים שבהן, משקל העץ הזה בדיוק k.
הבעיות > התאמה 3 ממדית

בהינתן קבוצה סופית T ותת קבוצה U של  T\times T\times T, האם קיימת קבוצה  W\subset U כך ש-|T|=|W| שכל שני אלמנטים בה שונים בכל הקואורדינטות?
רדוקציה: מבעיית הכיסוי המדויק. T הוא זוגות של קבוצה ואלמנט שנמצא בה. להגדרת U מגדירים לכל קבוצה S תמורה שיש לה מעגל על איברי S. לוקחים את U להיות שהדרך היחידה למצוא התאמה היא להעביר את האיברים מאחד לשני עבור קבוצות שמשתתפות בכיסוי, ולהשאיר אותם במקום עבור קבוצות שלא משתתפות בכיסוי.
הבעיות > תרמיל הגב

בהינתן קבוצת מספרים  a_{1},...,a_{n} ומספר נוסף b, האם יש תת-קבוצה שלהם שסכומה בדיוק המספר הנוסף? 

כיום מקובל לקרוא בעיית תרמיל הגב לבעיה אחרת, ולבעיה הזאת לקרוא בעיית הסכומים החלקיים.
רדוקציה: מבעיית הכיסוי המדויק. כל קבוצה מוחלפת במספר שמייצג את הקבוצה בבסיס ספירה d, כאשר d הוא מספר הקבוצות ועוד 1. כלומר, בבסיס d, למספר ה-i יש 1 במקום ה-j אם בקבוצה ה-i יש את האלמנט ה-j, אחרת 0. b הוא המספר 11...1 בבסיס d. כך הקבוצות שבכיסוי המדויק הופכות למספרים שסכומם הוא 11...1.
הבעיות > סידור עבודות

בהינתן רשימת עבודות, שלכל אחת מהן זמן שלוקח לבצע, זמן אחרון לביצוע, וקנס במידה והיא לא מבוצעת עד סוף הזמן, וכן מספר k, האם ניתן לסדר את העבודות כך שסך הקנסות לא יעלה על k?
רדוקציה: מבעיית תרמיל הגב. את המספר  a_{i} הופכים לבעיה שהזמן שלוקח לבצע הוא  a_{i}, הזמן האחרון הוא  b, והקנס הוא  a_{i}. k הוא b. כך הדרך היחידה להימנע מקנסות היא להתחיל מבעיות שמסתכמות ל-b.
הבעיות > בעיית החלוקה

בהינתן וקטור  c_{1},...,c_{m} של מספרים שלמים, האם יש שתי תתי קבוצות זרות שאיחודן הוא כל הווקטור, כך שסכום המספרים בשתי הקבוצות שווה?
רדוקציה: מבעיית תרמיל הגב. המספרים יהיו  a_{1},...,a_{n},b+1,\sum a_{i}+1-b. כך הדרך היחידה לחלק באופן שווה היא בצד אחד קבוצה מהווקטור המקורי שסכומה b, יחד עם האיבר  \sum a_{i}+1-b, ובצד השני כל השאר.
הבעיות > חתך מקסימלי

בהינתן גרף עם משקלים טבעיים לקשתות ומספר W, האם יש חלוקה של הקודקודים לשתי קבוצות כך שסכום הקשתות בין הקבוצות עולה על W?
רדוקציה: מבעיית החלוקה. הגרף הוא הגרף המלא שקודקודיו מייצגים את המספרים, ומשקל הקשת מ-i ל-j הוא  c_{i}c_{j}. כמו כן, W הוא
 {\frac {\sum c_{i}^{2}}{4}}. כך רק חלוקה שווה תתן חתך גדול מספיק (נובע מאי שוויון קושי שוורץ).
הערות שוליים

↑  Stephen Cook, "The Complexity of Theorem Proving Procedures"
Viasat Sport N

| --- | --- |

 פרטי הערוץ
 מדינה:  נורווגיה נורווגיה
 תאריך השקה:  29 בנובמבר 2005
 תאריך סגירה:  15 בספטמבר 2010
 בעלות:  Modern Times Group Norsk Rikskringkasting
 שפה:  נורווגית
 משרד ראשי:  אוסלו, נורווגיה
 אזור קליטה:  נורווגיה
 פורמט תמונה:  SDTV, 4:3
 http://www.sportn.tv/
Viasat Sport N (ה-N התווספה לשם כקיצור ל"נורווגיה"), היה ערוץ טלוויזיה ששידר ספורט. הוא הושק ב-29 בנובמבר 2005 כתחליף לערוץ Viasat Sport 1 בנורווגיה.
הערוץ היה מיזם משותף של Modern Times Group ו-Norsk Rikskringkasting.
הערוץ נסגר כאשר השיקה Viasat את Viasat Fotball ב-15 בספטמבר 2009.
המשרד הראשי של הערוץ היה באוסלו.
הערוץ שודר באפיק 11 ב-RiksTV.
Harvard Law Review

| --- | --- |

הגיליון הראשון של Harvard Law Review
 תאריכי הופעה:  1887–הווה (כ־137 שנים) 
 שפה:  אנגלית 
 מדינה:  ארצות הברית 
 ISSN:  0017-811X, 2161-976X
 harvardlawreview.org
 
Harvard Law Review הוא כתב עת משפטי הרואה אור בידי קבוצת סטודנטים עצמאית מבית הספר למשפטים בהרווארד. כתב העת יוצא לאור מדי חודש בחודשים נובמבר עד יוני, כשגיליון נובמבר משמש לסקירת פסקי הדין של בית המשפט העליון של ארצות הברית בשנה החולפת. לצד כתב העת מתפרסם אתר האינטרנט Harvard Law Review Forum, שבו תגובות למאמרים שפורסמו בכתב העת.
הגיליון הראשון של כתב העת יצא לאור ב-15 באפריל 1887. הקמת כתב העת נעשתה בתמיכה משמעותית של עורך דין לואי ברנדייס, בוגר טרי של אוניברסיטת הרווארד ולימים שופט בבית המשפט העליון של ארצות הברית. מהקמתו ועד לשנות ה-70 של המאה ה-20 בחירת הסטודנטים לעריכתו נעשתה לפי ציוניהם, כאשר נשיא כתב העת היה הסטודנט בעל הרמה האקדמית הגבוהה ביותר. מאז שנות ה-70 בחירת העורכים נעשית לפי ציוניהם בשנת הלימודים הראשונה ולפי הישגיהם בתחרות כתיבה שנערכת בסוף השנה הראשונה, ונשיא כתב העת נבחר על ידי שאר העורכים. האישה הראשונה שנמנתה עם עורכי כתב העת הייתה פריסילה הולמס, בשנים 1953–1955, והאישה הראשונה שהייתה נשיאת כתב העת היא סוזן אסטריך, בשנת 1977.
בשנת 2015 היה לכתב העת אימפקט פקטור של 4.979, שמיקם אותו לפי מדד זה בראש רשימה של 143 כתבי עת משפטיים.
נשיא ארצות הברית, ברק אובמה, היה נשיא כתב העת בכרך ה-104 שלו. אחדים מעורכי כתב העת, בהם פליקס פרנקפורטר, רות ביידר גינסבורג ואנטונין סקאליה, מונו בהמשך חייהם לשופטים בבית המשפט העליון של ארצות הברית. רבים מעורכי כתב העת מונו בהמשך חייהם לפרופסורים.
Sweet Sacrifice

Sweet Sacrifice (בעברית: הקרבה מתוקה) הוא הסינגל השלישי של להקת הרוק האמריקאית אוונסנס מאלבום האולפן השני של הלהקה The Open Door, ובסך-הכל הסינגל השביעי שלה. הסינגל יצא ב-25 במאי 2007.
השיר נכתב על ידי חברי הלהקה איימי לי וטרי בלסאמו.
רקע

תחילה תוכנן השיר "All That I'm Living For" להיות הסינגל השלישי של הלהקה, כמו שהכריזו חברי הלהקה במספר הופעות וכן באינטרנט. אולם לבסוף, עקב תגובות המעריצים ובקשות של חברי הלהקה מחברת ההפקות, חברת Wind-up שקלה מחדש את החלטתה והכריזה שהשיר Sweet Sacrifice יהיה הסינגל השלישי מהאלבום The Open Door.
בריאיון ל-VH1 תיארה איימי לי את השיר:
זה השיר היחיד באלבום The Open Door שמדבר על אותה מערכת יחסים מתעללת שהייתה המקור לכתיבת כל השירים באלבום Fallen. היה ראוי לשים את Sweet Sacrifice ראשון באלבום, רק שהפעם הוא מגיע מנקודת מבט חזקה יותר מ-Fallen. השיר לא אומר 'אני לכודה בפחד ושמישהו יציל אותי', אלא הוא אומר 'הפחד נמצא רק בראש שלנו... אני לא מפחדת עוד'
השיר זכה לביקורות חיוביות.
השיר היה מועמד להופעת ההארד רוק הטובה ביותר בטקס פרסי גראמי לשנת 2008.
בריאיון אחר איימי לי אמרה ש-Sweet Sacrifice היה השיר שעשה לה הכי הרבה בעיות בכתיבה עד שלבסוף היא וטרי הצליחו לסיים לכתוב אותו. באותו ריאיון היא גם אמרה שהשיר הפך במהרה להיות אחד מהשירים האהובים עליה באלבום. באתר EvThreads איימי לי אמרה שג'ון לקומפט לא היה שותף בהפקת השיר ולכן לא מגיע לו קרדיט על כך.
רשימת השירים

לסינגל יצאו 2 גרסאות שונות אולם עם אותה תמונה בעטיפת הסינגל.
רשימת השירים > גרסה בסיסית

Sweet Sacrifice - גרסת האלבום
Weight of the World - הופעה חיה מטוקיו
רשימת השירים > גרסה מורחבת

Sweet Sacrifice - גרסת האלבום
Weight of the World - הופעה חיה מטוקיו
Sweet Sacrifice - גרסת רדיו מיקס
ריאיון עם איימי לי וג'ון לקומפט.
הריאיון צולם עבור AOL Music באולפני סוני BMG בניו יורק ב-3 באוגוסט 2006. בריאיון מדברים לי ולקומפט על התהליך היצירתי של הקלטת האלבום The Open Door, כמו גם על הדעות המוזיקליות של שניהם.
קליפ

הווידאו קליפ של השיר צולם ב-9 - 10 במרץ 2007 בברבנק שבקליפורניה והוא בוים על ידי פול בראון. הקליפ תוכנן לצאת באופן רשמי ב-5 באפריל 2007 באתר של Yahoo, אולם הוא היה זמין לצפייה באינטרנט באתר iTunes יום קודם לפני צאתו הרשמית. נכון לאפריל 2020 זכה השיר ל-57 מיליון צפיות ביוטיוב.
מועדון המעריצים של הלהקה ערך תחרות בה שני הזוכים הורשו לצפות בצילומי הקליפ במהלך יום שלם, ולצלם תמונות באותו יום. בנוסף, המנצח השלישי זכה לצפות בחברי אוונסנס מופיעים בתוכנית של ג'ימי קימל שנערכה ב-14 במרץ. ערוץ CNN שידר מספר קטעים נבחים של צילומי הקליפ ב-16 במרץ.
בריאיון ל-MTV News אמרה איימי לי שהלהקה רצתה להתמקד בהופעה של הלהקה במהלך הקליפ, מטרה שהבמאי בראון הצליח להשיג. כמו כן היא הוסיפה שבקליפ הזה אין זאבים או טריקים מיוחדים באוויר, אלא פשוט התמקדות בחברי הלהקה מנגנים.
מצעדים

| מצעד | מיקום שיא |
| --- | --- |
טופ 20 של טורקיה: 11
שירי המיינסטרים רוק של הבילבורד: 24
50 הסינגלים המובילים בפורטוגל: 24
100 הסינגלים המובילים בגרמניה: 75
הערות שוליים

↑  "(Sweet Sacrifice/Basic (Maxi-CD" באתר אמזון, 28 ביוני 2007 (בגרמנית)
↑  ההודעה של איימי לי באתר המעריצים EvThreads.com,‏ 29 בינואר 2007
↑  Evanescence: Amy Lee Explains the New Songs באתר VH1,‏ 18 בספטמבר 2006
↑  "Grammy 2008 Winners List". MTV News. MTV Networks. 2008-02-10. ארכיון מ-2009-06-05. נבדק ב-2011-08-31.
1 2  making sweet sacrifice באתר EvThreads,‏ 6 בפברואר 2008
↑  An Interview With Amy Lee באתר evanescencewebsite.com,‏ 30 באוגוסט 2010
↑  "Evanescence Music Videos on Yahoo! Music" באתר Yahoo!,‏ 5 באפריל 2007
↑  Evanescence's Lee Laughs At 'Idol,' Promises Less Fluff In 'Sweet' Clip באתר MTV,‏ 26 במאי 2007
↑  "Yabanci Sarki". Billboard Türkiye (9): עמ' 90. יולי 2007
↑  "The Open door:Charts & Awards:Billboard singles" באתר Allmusic
1 2  Evanescence - Sweet Sacrifice באתר acharts.us
| אוונסנס |
| --- | --- | --- |
| איימי לי • טים מקורד • וויל האנט • טרוי מקלאוורן • ג'ן מג'ורה   בן מודי • דייוויד הודג'ס • וויל בויד • ג'ון לקומפט • רוקי גריי • טרי בלסאמו | איימי לי • טים מקורד • וויל האנט • טרוי מקלאוורן • ג'ן מג'ורה   בן מודי • דייוויד הודג'ס • וויל בויד • ג'ון לקומפט • רוקי גריי • טרי בלסאמו |  |
| אלבומי אולפן | Fallen • The Open Door • Evanescence • Synthesis • The Bitter Truth |  |
| מיני-אלבומים | Evanescence • Sound Asleep |  |
| אלבומי הופעה | Anywhere but Home • Synthesis Live |  |
| אלבומים אחרים | Origin • Lost Whispers |  |
| סינגלים | "Bring Me to Life" • "Going Under" • "My Immortal" • "Everybody's Fool" • "Call Me When You're Sober" • "Lithium" • "Sweet Sacrifice" • "Good Enough" • "What You Want" • "My Heart Is Broken" • "Lost in Paradise" • "Imperfection" • "Hi-Lo" |  |
| סינגלים שיווקיים | "Weight of the World" |  |
| שירים אחרים | "Lacrymosa" |  |
| סיבובי הופעות | Evanescence Tour • Synthesis Tour • Worlds Collid |  |
| ערכים קשורים | חברי הלהקה • דיסקוגרפיה • שירים • פרסים ומועמדויות |  |
| --- | --- |
בקרת זהויות :  MusicBrainz release group: da1bf1ce-d5e9-32e1-9cdf-aae257ce6ebe  MusicBrainz work: 2ddf3b4b-a700-33c2-baca-f45bc1a255d5 
איימי לי בקליפ "Sweet Sacrifice"
World Record

World Record הוא האלבום השביעי של להקת הרוק המתקדם הבריטית, ואן דר גראף ג'נרייטור. האלבום יצא לאור בשנת 1976. ב-2005, יצא האלבום מחדש בגרסת רימסטר עם רצועות בונוס.
זהו האלבום האחרון של הלהקה המנוגן על ידי ההרכב ה"קלאסי" של הלהקה עד האלבום Present משנת 2005. לאחר אלבום זה, הקלידן יו בנטון והחלילן והסקסופוניסט דייוויד ג'קסון, עזבו את הלהקה ועברו לפרויקטים עצמאיים. אך פיטר האמיל וגאי אוונס המשיכו ואיתם הצטרפו חברי להקה חדשים. הבסיסט ניק פוטר אשר היה חבר בלהקה ועזב. השני גראהם סמית' על כינור. ההרכב הזה יהיה נוכח באלבום The Quiet Zone/The Pleasure Dome.
רשימת שירים

כל השירים נכתבו על ידי פיטר האמיל למעט איפה שמצוין
רשימת שירים > צד ראשון

"When She Comes" – 8:02
"A Place to Survive" – 10:05
"Masks" – 7:01
רשימת שירים > צד שני

"Meurglys III (The Songwriter's Guild)" – 20:50
"Wondering" (האמיל, יו בנטון) – 6:33
רשימת שירים > גרסה מחודשת משנת 2005

"When She Comes" – 8:13
"Masks" – 7:23
שני ההקלטות הוקלטו במהלך המופע ב-BBC של ג'ון פיל מ-11 בנובמבר 1976
ביצוע

פיטר האמיל - שירה, גיטרה, פסנתר
דייוויד ג'קסון - סקסופון, חליל צד
יו בנטון - אורגן האמונד, מלוטרון
גאי אוונס - תופים, כלי הקשה, מצילה
985

שנת 985 היא השנה ה-85 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

שבט של סלג'וק מתיישב ליד העיר קזיל-אורדה בקזחסטן של היום ומתאסלם.
נולדו

13 באוגוסט – אל-חאכם, ח'ליפה פאטמי (נפטר ב-1021)
ראו גם

ילידי 985‎
נפטרים ב-985‎
Haskell

| --- | --- |

 פרדיגמות:  תכנות פונקציונלי, תכנות פונקציונלי טהור, non-strict programming language 
 תאריך השקה:  1990 
 מתכנן:  Lennart Augustsson, סיימון פייטו ג'ונס, John Launchbury, Erik Meijer, Alastair Reid, תומאס ג'ונסון, פול הודאק, ג'ון יוז, וורן ברטון, Kevin Hammond, פיליפ ודלר 
 מפתח:  פול הודאק, סיימון פייטו ג'ונס, Erik Meijer, ג'ון יוז, Lennart Augustsson, פיליפ ודלר 
 הושפעה על ידי:  LISP, ML, בפסקה זו 4 רשומות נוספות שטרם תורגמו 
 סיומת:  hs, lhs 
 www.haskell.org
 
Haskell (הסקל) היא שפת תכנות פונקציונלית טהורה, ובעלת טיפוסיות חזקה. היא אחת משפות התכנות הפונקציונליות הפופולריות ביותר, והשפה הפונקציונלית העצלה (דחיית החישוב עד לרגע שהתוצאה של החישוב חיונית) בה מרבית המחקר בתחום מדעי המחשב מתבצע[דרוש מקור]. השפה קרויה על שם הלוגיקן הסקל קורי.
היסטוריה

בעקבות הפרסום של שפת התכנות מירנדה ב-1985, התרבו שפות התכנות הפונקציונליות. ב-1987, כבר היו למעלה מתריסר שפות תכנות פונקציונליות טהורות, לא-דקדקניות (non-strict) שהתחרו זו בזו. בכנס לשפות תכנות פונקציונליות וארכיטקטורת מחשבים (FPCA '87) בפורטלנד, אורגון, נערכה ישיבה בה הייתה הסכמה רחבה של המשתתפים שיש לערוך ועדה כדי להגדיר תקן פתוח לשפות כאלה.
כיום ל-Haskell יש שלושה מהדרים נפוצים:
GHC - המהדר המומלץ לפיתוח תוכנה, יכול לעבוד הן כמפרש אינטראקטיבי (בשם GHCi) והן כמהדר שיוצר קובץ ריצה בינארי.
Hugs - סביבת עבודה עם מפרש אינטראקטיבי, מומלצת לניסוי מודולים וללימוד השפה.
NHC - מהדר נסיוני יותר ששם דגש על הודעות שגיאה ברורות יותר מהמקובל ב-Haskell.
ישנם גם מספר מהדרים אשר מבוססים על שלושת המהדרים האלה. כל המהדרים מופצים כתוכנה חופשית. כמו כן קיים שיתוף פעולה בין הצוותים השונים שמפתחים אותם.
בשפה זו נכתבו ספריית קוד פתוח Hasura וחבילה Nextcloud.
World Wide Web Consortium

| --- | --- |

 פעילות:  עולמית
 תחום:  ארגון תקנים
 שפה רשמית:  אנגלית
 מדינה:  מסצ'וסטס, ארצות הברית ארצות הברית
 מטה הארגון:  קיימברידג' 
 סינוף בינלאומי:  צרפת, יפן, סין
 מייסדים:  טים ברנרס-לי 
 חברים:  433 (נכון ל־2021)
 יושב ראש:  טים ברנרס-לי 
 עובדים:  61 (נכון ל־2018), 45 (נכון ל־2023) 
 תקופת הפעילות:  אוקטובר 1994 – הווה (כ־30 שנה)
 w3.org
 קואורדינטות:  42°21′43″N 71°05′27″W﻿ / ﻿42.36205556°N 71.09083333°W﻿ / 42.36205556; -71.09083333
 he
 
World Wide Web Consortium (בקיצור: W3C) הוא ארגון בינלאומי העוסק בתקינה ברשת (web). ה-W3C התפתח בעקבות תקינת שפת ה־HTML בה כתובים אתרי אינטרנט. ה־W3C מפרסם תקנים נוספים בתחום הצגת וייצוג תוכן ומידע, נגישות באינטרנט, רשת סמנטית (Semantic Web) ועוד. בין התקנים שפרסם ה-W3C נכללים XML ,CSS, RDF(a), OWL ו-HTML.
מיסדו והעומד בראש הארגון הוא טים ברנרס-לי, ממציא הרשת (www). מרכז הארגון הוקם במעבדת מחשבים של המכון הטכנולוגי של מסצ'וסטס  שבראשה עומד מיכאל לאונידאס דרטאוזוס שתמך רבות לקידום הנושא. לארגון ה-W3C סניפים בכל רחבי העולם ואף בישראל.
בניית אתר אינטרנט על פי תקני הרשת גורמת לכך שדפדפנים שונים יציגו אתרים באופן דומה. באופן זה נחסך הצורך לכתוב מספר גרסאות לכל אתר.
W3C מנהלת את מיזם WAI (ר"ת Web Accessibility initiative – מיזם נגישות הרשת), שכולל מדריכים ותקנים איך לעצב, לפתח, לערוך ולבדוק נגישות של אתרי אינטרנט, בשם WCAG  (Web content Accessibility guide).
Brand New Eyes

brand new eyes ("עיניים חדשות לגמרי") הוא אלבום האולפן השלישי של להקת הרוק האמריקנית פאראמור, שראה אור ב-29 בספטמבר 2009 בחברת Fueled by Ramen.
האלבום הופק בידי רוב קוואלו והוקלט ב-Hidden Hills בקליפורניה בין ינואר ומרץ 2009. האלבום כיכב בראשי המצעדים במדינות רבות בכל העולם, והפך לאלבום המצליח ביותר של הלהקה עד כה. האלבום זכה בתואר תקליט זהב בארצות הברית בינואר 2010.